Wilhelm Gaerte

Vilhelmas Gertė (, 1890 m. sausio 19 d. Eitkūnai – 1958 m. rugpjūčio 31 d. Hanoveris) – vokiečių archeologas, kalbininkas, istorikas, daktaras.

 Biografija 
Nuo 1909 m. Karaliaučiaus universitete studijavo klasikinę filologiją, archeologiją ir vokiečių kalbą. 1914 m. daktaras.

Nuo 1919 m. dirbo muziejuje „Prussia“, 1925-1944 m. direktorius. 1928-1943 m. draugijos „Prussia“ prezidentas ir žurnalo „Prussia“ redaktorius; 1935-1938 m. redagavo ir žurnalą „Altpreussen“ (Senoji Prūsija). Nuo 1946 m. Hanoverio muziejaus direktorius.

 Mokslinė veikla 
Parašė veikalą „Rytų Prūsijos priešistorė“, kuriame susistemino Rytų Prūsijos archeologijos medžiagą ir gausiai iliustravo; šiek tiek tendencingai akcentavo germanų, ypač gotų bei vikingų, įtaką prūsų ir vakarų lietuvių genčių kultūrai.

Tyrė Prūsijos piliakalnius ir kitą archeologinį paveldą. Jo tirti:
 Įsruties kapinynas
 Kirpainių kapinynas

 Bibliografija 
 Urgeschichte Ostpreussens Gräfe und Unzer, Königsberg, 1929 m.
 Das altpreußische Weiberfest, Tolkemita-Texte Dieburg

 Šaltiniai 

Kategorija:Vokietijos archeologai
Kategorija:Lietuvos archeologai
Kategorija:Vokietijos kalbininkai
Kategorija:Muziejų direktoriai